CELEX: 31994D0465
Language: el
Date: 1994-07-12 00:00:00
Title: 94/465/ΕΚ: Απόφαση της Επιτροπής της 12ης Ιουλίου 1994 όσον αφορά τον πίνακα των εγκαταστάσεων της Μποτσουάνα που έχουν εγκριθεί για την εισαγωγή προϊόντων με βάση το κρέας (Κείμενο που παρουσιάζει ενδιαφέρον για τον ΕΟΧ)

Avis juridique important

|

31994D0465

94/465/ΕΚ: Απόφαση της Επιτροπής της 12ης Ιουλίου 1994 όσον αφορά τον πίνακα των εγκαταστάσεων της Μποτσουάνα που έχουν εγκριθεί για την εισαγωγή προϊόντων με βάση το κρέας (Κείμενο που παρουσιάζει ενδιαφέρον για τον ΕΟΧ)  

Επίσημη Εφημερίδα αριθ. L 190 της 26/07/1994 σ. 0025 - 0025 Φινλανδική ειδική έκδοση: Κεφάλαιο 3 τόμος 59 σ. 0154  Σουηδική ειδική έκδοση: Κεφάλαιο 3 τόμος 59 σ. 0154 

ΑΠΟΦΑΣΗ ΤΗΣ ΕΠΙΤΡΟΠΗΣ της 12ης Ιουλίου 1994 όσον αφορά τον πίνακα των εγκαταστάσεων της Μποτσουάνα που έχουν εγκριθεί για την εισαγωγή προϊόντων με βάση το κρέας (Κείμενο που παρουσιάζει ενδιαφέρον για τον ΕΟΧ) (94/465/ΕΚ)Η ΕΠΙΤΡΟΠΗ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  την οδηγία 72/462/ΕΟΚ του Συμβουλίου της 12ης Δεκεμβρίου 1972 για τα υγειονομικά προβλήματα και τα υγειονομικά μέτρα κατά την εισαγωγή ζώων του βοείου, χοιρείου, προβείου και αιγείου είδους, νωπών κρεάτων ή προϊόντων με βάση το κρέας προελεύσεως τρίτων  χωρών (1), όπως τροποποιήθηκε τελευταία από τον κανονισμό (ΕΟΚ) αριθ. 1601/92 (2), και ιδίως το άρθρο 4 παράγραφος 1,  Εκτιμώντας:  ότι, για να δύνανται να εξάγουν προϊόντα με βάση το κρέας προς την Κοινότητα, οι εγκαταστάσεις που βρίσκονται σε τρίτες χώρες πρέπει να πληρούν τους γενικούς και ειδικούς όρους που καθορίζονται από την προαναφερθείσα οδηγία 72/462/ΕΟΚ- ότι η Μποτσουάνα διαβίβασε, σύμφωνα με το άρθρο 4 παράγραφος 3 της οδηγίας 72/462/ΕΟΚ, τις πληροφορίες στην εγκατάσταση η οποία επιτρέπεται να εξάγει προς την Ευρωπαϊκή Κοινότητα- ότι στην εγκατάσταση αυτή διενεργήθηκε επιτόπου κοινοτικός έλεγχος και διαπιστώθηκε ότι παρέχει επαρκείς υγειονομικές εγγυήσεις και δύνανται, εφεξής, να είναι αποδεκτές σε ένα πρώτο κατάλογο των εγκαταστάσεων από τις οποίες μπορεί να επιτραπεί η  εισαγωγή προϊόντων με βάση το κρέας- ότι οι όροι εισαγωγείς των προϊόντων με βάση το κρέας που προέρχονται από την εγκατάσταση που αναφέρονται στον κατάλογο που επισυνάπτεται στην παρούσα απόφαση υπόκεινται στις διατάξεις που θεσπίστηκαν καθώς και στην τήρηση των γενικών διατάξεων της  συνθήκης, και ειδικότερα των άλλων κοινοτικών κτηνιατρικών ρυθμίσεων, ιδίως επί θεμάτων υγειονομικού ελέγχου- ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  1. Εγκρίνεται για την εισαγωγή στην Κοινότητα προϊόντων με βάση το κρέας η εγκατάσταση της Μποτσουάνα που αναφέρετραι στο παράρτημα.  2. Οι εισαγωγείς από την εγκατάσταση αυτή υπόκεινται στις κοινοτικές διατάξεις που θεσπίστηκαν στον κτηνιατρικό τομέα, ειδικότερα σε θέματα υγειονομικού ελέγχου.   Άρθρο 2  Η παρούσα απόφαση απευθύνεται στα κράτη μέλη.  Βρυξέλλες, 12 Ιουλίου 1994.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 302 της 31. 12. 1972, σ. 28.  (2) ΕΕ αριθ. L 173 της 27. 6. 1992, σ. 13.      ΠΑΡΑΡΤΗΜΑ   ΠΙΝΑΚΑΣ ΤΩΝ ΕΓΚΑΤΑΣΤΑΣΕΩΝ   "" ID="1">1> ID="2">BMC Canning Branch> ID="3">Lobatse, Botswana">